als_Latn dik_Latn sag_Latn
Çfarë po ndodh rreth nesh > Pushteti
Angela Merkel nuk pret: 'Të fillojnë bisedimet e Brexit, BE është gati!'
Kancelarja gjermane Angela Merkel, është shprehur se nuk sheh më asnjë pengesë për të filluar marrëveshjet në lidhje me Brexit, pas humbjes së Theresa May në zgjedhjet e ditës së enjte.
Merkel pohoi se Bashkimi Europian është gati dhe beson gjithashtu se Britania do ta zbatojë afatin kohor. Liderja gjermane, shpreson se Britania do të vazhdojë të mbetet një partnere e mirë. Këto janë komentet e para të saj, pas humbjes së papritur të Partisë Konservatore.
Gjithsesi, kryeminsitrja britanike pasi mori bekimin e Mbretëreshës, do të drejtojë Britaninë me një qeveri pakice, pasi asnjë nga partitë në Parlamentin e ri nuk ka shumicën.
Formatimi i qeverisë së re duket se bazohet në të njëjtat figura kryesore politike të qeverisë së kaluar. Ajo që do të ndryshojë janë marrëdhëniet e qeverisë së re me Parlamentin e ri të balancuar politik dhe negociatat e vështira me BE-në për “Brexit”, i cili pas tërmetit politik duket se do të jetë më i butë sesa një ditë më parë, pasi kështu duket se ka vendosur elektorati britanik.
Në lidhje me Bashkimin Europian, May gjithashtu është shprehur se Britania do të mbetet gjithmonë pjesë e Europës dhe një bashkëpunëtore shumë e mirë, edhe pse s’do të jetë më pjesë e saj.
Burimi:'BBC'
als_Latn als_Latn als_Latn als_Latn als_Latn als_Latn als_Latn gaz_Latn